বিধান ভবন কাণ্ডে গ্রেফতার রাকেশ সিং

কলকাতা: মাঝরাতে গ্রেফতার রাকেশ সিং (Rakesh Singh)। কংগ্রেস (Congress) দফতরে হামলার ঘটনায় চারদিন পর অবশেষে পুলিশের জালে বিজেপি নেতা রাকেশ সিং (Rakesh Singh)। কলকাতার প্রদেশ কংগ্রেসের সদর দফতর বিধানভবনে হামলা ও ভাঙচুরের ঘটনায় নেতৃত্ব দেওয়ার অভিযোগ উঠেছিল তাঁর বিরুদ্ধে। সূত্রের খবর মঙ্গলবার গভীর রাতে তাকে ট্যাংরা এলাকা থেকে গ্রেফতার করে পুলিশ।

প্রদেশ কংগ্রেসের সদর দফতর ভাঙচুরের ঘটনায় এর আগে চার জনকে গ্রেফতার করেছিল পুলিশ। ধৃতদের মধ্যে ছিলেন রাকেশের পুত্র শিবম সিংও। এ ছাড়াও রাকেশের তিন ঘনিষ্ঠ বিজয়প্রসাদ ধানুক, সন্তোষকুমার রাজভর এবং দিব্যেন্দু সামন্তকে গ্রেফতার করে পুলিশ। তবে পাঁচ দিন ধরে অধরাই ছিলেন ভাঙচুরের ঘটনার অন্যতম অভিযুক্ত রাকেশ। মঙ্গলবার রাতে তাঁকে গ্রেফতার করে পুলিশ। বুধবার শিয়ালদহ আদালতে হাজির করানো হবে রাকেশকে।

আরও পড়ুন: শুরু হচ্ছে জিএসটি কাউন্সিল বৈঠক, কী বিষয় নিয়ে আলোচনা হওয়ার সম্ভাবনা?

ঘটনার সূত্রপাত গত শুক্রবার। প্রদেশ কংগ্রেস দফতরে ভাঙচুরের ঘটনা ঘটে। রাহুল গান্ধী-সহ কংগ্রেস নেতাদের ছবি ও তাঁদের দলীয় পতাকায় আগুনও ধরিয়ে দেওয়ার অভিযোগ ওঠে। অভিযোগ উঠেছিল বিজেপি নেতা রাকেশ সিং এবং তাঁর দলবলের বিরুদ্ধে। ঘটনার পরই বেশ কয়েকজনকে গ্রেফতার করে কলকাতা পুলিশ। কিন্তু অভিযুক্ত রাকেশের নাগাল পাচ্ছিল না পুলিশ। গত রবিবার রাতে রাকেশের বাড়িতে পৌঁছে যান পুলিশ আধিকারিকরা। যদিও সেখানে তাঁর খোঁজ পাওয়া যায়নি। এরপরই রাকেশ পুত্র শিবমকে দফায় দফায় জেরা করা হয়।

দেখুন খবর: